**Darren O'Dea** (født 4. februar 1987) er en irsk fotballtrener og tidligere fotballspiller som er manager for Celtic FC U18.

Han har en fortid hos Celtic FC (2006–2012) og tidligere vært lånt ut til de engelske klubbene Reading FC, Ipswich Town FC og Leeds United AFC. Han var også en del av Irlands tropp under EM i fotball 2012.

Klubbkarriere
-------------

### Celtic

O'Dea startet sin spillerkarriere hos Home Farm FC i hjemlandet, før han i 2005 dro til Skottland hvor han ble tatt opp i ungdomsakademiet hos Celtic FC. Der fikk han sin debut på førstelaget mot St. Mirren FC i en Scottish League Cup-kamp i september 2006. Han fikk sin seriedebut to måneder senere da han kom inn som innbytter i kampen mot Inverness Caledonian Thistle FC, og i midten av desember 2006 fikk han sin Mesterligadebut da han kom inn som innbytter for en skadet Stephen McManus i kampen mot FC København. Hans første mål for Celtic fulgte den 26. desember samme år, da Celtic spilte uavgjort 2–2 mot Dundee United FC.

O'Dea var en markant bidragsyter i 2006/2007-sesongen, og ble tildelt vinnermedaljen for Scottish Premier League ved slutten av sesongen med sine ti seriekamper. Hans beste prestasjon denne sesongen var likevel da han markerte seg positivt under 16-delsfinalen i Champions League borte mot AC Milan på San Siro, hvor Celtic og O'Dea holdt stand helt til Milans Kaká scoret på tilleggstid. I mars ble han også tildelt en treårskontrakt med opsjon på ett år til av manager Gordon Strachan.

Etter å ha kommet tilbake fra utlån hos Reading FC scoret O'Dea det første målet i finalen i Scottish League Cup den 15. mars 2009 mot rivalen Rangers FC, en kamp som ble avsluttet med en scoring av Aiden McGeady til 2–0.

### Reading

Den 1. september 2009 ble O'Dea lånt ut til Championship-klubben Reading FC, som var under ledelse av Brendan Rodgers. Han spilte åtte kamper frem til januar 2010, da han returnerte tilbake til Celtic, som hadde fått ny manager i Tony Mowbray.

### Ipswich

I august 2010 ble O'Dea på nytt lånt ut til en Championship-klubb, men denne gangen på en fem måneders avtale til Ipswich Town FC, under ledelse av Roy Keane. Låneavtalen ble etterhvert forlenget til å vare ut sesongen, dette til tross for at Keane ble sparket og erstattet av Paul Jewell. Han forlot Ipswich ved sesongslutt og sluttet seg til Celtic igjen, med forhåpninger om fast plass i førsteleveren.

### Leeds United

Etter at Neil Lennon ble ansatt som ny manager i Celtic ble O'Dea satt som overflødig, og en låneavtale ble formet mellom Celtic og Leeds i begynnelsen av august 2011 for å gi ham førstelagserfaring. Han ble tildelt både venstreback- og midtstopperplass, og scoret sitt første mål for klubben den 18. oktober 2011 i en seriekamp hjemme mot Coventry City FC (1–1). O'Dea etablerte seg raskt på midtstopperplass hos Leeds og uttalte at han håpet på en permanent overgang, men Leeds' manager Neil Warnock avkreftet at de ville hente ham etter sesongslutt.

### Toronto FC

O'Dea skrev under på en kontrakt med Toronto FC i august 2012, som da ble ledet av den tidligere engelske landslagsspilleren Paul Mariner. Han tok over kapteinsbindet etter en skadet Torsten Frings og fikk fornyet tillit av den nye treneren Ryan Nelsen, men valgte likevel å forlate klubben i midten av juli året etter.

### Metalurg Donetsk

Like etter at kontrakten hans gikk ut med Toronto FC skrev O'Dea under på en treårskontrakt med den ukrainske klubben FK Metalurg Donetsk.

Landslagskarriere
-----------------

O'Dea fikk sin landslagsdebut for det irske herrelandslaget som innbytter for Paul McShane i vennskapskampen mot Sør-Afrika den 8. september 2009 (1–0). Året etter fikk han starte som midtstopper sammen med Richard Dunne i EM-kvalifiseringskampen mot Russland (1–1). O'Dea ble deretter tatt ut i den irske troppen til EM i fotball 2012 i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med Spania, Italia og Kroatia.

Referanser
----------

1. ↑  BBC.co.uk – Celtic 2-0 St Mirren (Publisert 19. september 2006, besøkt 31. mai 2012)
2. ↑  Scotsman.com – Bright O'Dea is in the zone for Old Firm debut (Publisert 17. desember 2006, besøkt 31. mai 2012)
3. ↑  BBC.co.uk – Celtic 2-2 Dundee Utd (Publisert 26. desember 2006, besøkt 31. mai 2012)
4. ↑  BBC.co.uk – O'Dea signs new deal with Celtic (Publisert 13. mars 2007, besøkt 31. mai 2012)
5. ↑  BBC.co.uk – Celtic 2-0 Rangers (Av Clive Lindsay. Publisert 15. mars 2009, besøkt 31. mai 2012)
6. ↑  BBC.co.uk – Celtic's Darren O'Dea is loaned to Ipswich Town (Publisert 18. august 2010, besøkt 31. mai 2012)
7. ↑  Skysports.com – O'Dea extends Town stay (Publisert 14. januar 2011, besøkt 31. mai 2012)
8. ↑  Skysports.com – O'Dea waits on Celtic future (Publisert 30. mai 2011, besøkt 31. mai 2012)
9. ↑  TheSun.co.uk – Leeds United sign Darren O'Dea from Celtic Arkivert 23. desember 2015 hos Wayback Machine. (Av Andrew Haigh. Publisert 4. august 2011, besøkt 31. mai 2012)
10. ↑  Leedsunited.com – United Hit By Late, Late Leveller (Publisert 18. oktober 2011, besøkt 31. mai 2012)
11. ↑  Skysports.com – O'Dea keen on Leeds stay (Publisert 12. januar 2012, besøkt 31. mai 2012)
12. ↑  Leedsunited.com – O'Dea's Days At Leeds Are Done (Publisert 20. april 2012, besøkt 31. mai 2012)
13. ↑  Torontofc.ca – Toronto Signs Darren O’Dea Arkivert 6. august 2012 hos Wayback Machine. (Publisert 3. august 2012, besøkt 3. august 2013)
14. ↑  Torontofc.ca – O'Dea's Departure Can Open New Doors Arkivert 7. august 2013 hos Wayback Machine. (Publisert 14. juli 2013, besøkt 3. august 2013)
15. ↑  TheSun.ie – O'Dea signs for Ukrainian side Metalurh Donetsk (Av Neil O'Riordan. Publisert 18. juli 2013, besøkt 3. august 2013)
16. ↑  FAI.ie – EURO 2012 squad named (Publisert 7. mai 2012, besøkt 31. mai 2012)

Eksterne lenker
---------------

* (en) Darren O'Dea – FIFA Rediger på Wikidata

* (en) Darren O'Dea – UEFA Rediger på Wikidata

* (en) Darren O'Dea – Major League Soccer Rediger på Wikidata

* (en) Darren O'Dea – Transfermarkt Rediger på Wikidata

* (en) Darren O'Dea – national-football-teams.com Rediger på Wikidata

* (en) Darren O'Dea – WorldFootball.net Rediger på Wikidata

* (en) Darren O'Dea – Soccerbase.com Rediger på Wikidata

* (en) Darren O'Dea – FootballDatabase.eu Rediger på Wikidata

* (en) Darren O'Dea – Soccerway Rediger på Wikidata

* (en) Darren O'Dea – EU-Football.info Rediger på Wikidata
* (en) Celticfc.net – Player Profiles, Keiren Westwood – Spillerprofil hos Celtic
* (en) Footballdatabase.eu – Player, Darren O'Dea – Spillerprofil
* (en) National-football-teams.com – O'Dea, Darren – Spillerprofil

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |